Njarðvík sigraði Álftanes 4 – 0 í Lengjubikarnum í kvöld . Þetta var nú ekki með þeim bestu leikjum sem við höfum spilað þrátt fyrir öruggan sigur . Fyrsta mark okkar kom á 9 mín þegar Bergþór Ingi Smárason skoraði með glæsilegu skoti 1 – 0 . Brynjar Freyr Garðarsson bætti við öðru marki á 25 mín einnig með góðu skoti utan úr teig . Staðan var 2 – 0 í hálfleik . Theodór Guðni Halldórsson gerði það þriðja á 57 mín með skalla af stuttu færi eftir fyrirgjöf fyrir markið . Fjórða markið gerði Andri Fannar Freysson á 63 mín . Sigur okkar manna var öruggur eins og áður sagði en við hefðum geta sett fleiri mörk en margar efnilegar sóknir runnu út í gerfigrasið . Atli Geir Gunnarsson 16 ára efnilegur leikmaður okkar lék í kvöld sinn fyrsta mótsleik með meistaraflokk . Þetta var þriðji leikur okkar í riðlakeppninni , tveir sigrar og eitt tap . Það er stutt í næsta leik en hann er á þriðjudaginn kemur gegn Gróttu í Reykjaneshöll . Hvað segir Guðmundur þjálfari um leikinn Góður sigur á Álftanesi , náðum að halda gæðum og fínum krafti í 90 mínútur . Sýndum á köflum flotta spilamennsku og náðum að skapa töluvert af færum . Það er kannski eini punkturinn eftir leikinn að við skyldum ekki nýta fleiri færi og vinna stærra , þar sem markatalan getur skipt sköpum þegar allir leikir eru búnir . En fyrst og fremst flottur heilsteyptur leikur .